Severné Kapsko

Severné Kapsko (, tswan. Kapa Bokone, xhoš. Mntla-Koloni) je provincia v západnej časti Južnej Afriky. Severné Kapsko sa delí na 5 okresov (districts). Hlavným mestom provincie je Kimberley. Dominantným jazykom je afrikánčina, ktorú používa 53,8 percenta obyvateľov. Ďalšie významné jazyky sú tswančina (33,1%) a xhoština (5,3%). Severné Kapsko vzniklo v roku 1994 rozdelením Kapska na Severné, Východné a Západné Kapsko.

Provinciu obmývajú vody Atlantického oceánu. Provincia hraničí so štátmi Namíbia a Botswana. Žije tu takmer 1,2 milióna obyvateľov, pričom hustota obyvateľstva je len 3,1 človeka na km². Severné Kapsko je najredšie osídlená provincia Južnej Afriky.

Galéria

Referencie

Iné projekty 

 
Provincie v Južnej Afrike